01996D0566 — DA — 04.12.2018 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS BESLUTNING af 11. september 1996 om bemyndigelse af Finland til at beregne grundlaget for Fællesskabernes momsindtægter uden hensyntagen til visse transaktioner og til at foretage en tilnærmelsesvis vurdering for andre transaktioners vedkommende (Kun den finske udgave er autentisk) (96/566/Euratom, EF) (EUT L 247 af 28.9.1996, s. 43)

Ændret ved:









▼B

KOMMISSIONENS BESLUTNING

af 11. september 1996

om bemyndigelse af Finland til at beregne grundlaget for Fællesskabernes momsindtægter uden hensyntagen til visse transaktioner og til at foretage en tilnærmelsesvis vurdering for andre transaktioners vedkommende

(Kun den finske udgave er autentisk)

(96/566/Euratom, EF)







Artikel 1

Finland bemyndiges i henhold til artikel 6, stk. 3, første led, i forordning (EØF, Euratom) nr. 1553/89 til fra 1. januar 1995 at beregne grundlaget for momsindtægterne uden hensyntagen til følgende transaktioner, som er opregnet i bilag F til sjette direktiv:

1) tjenesteydelser præsteret af forfattere og kunstnere, herunder udøvende kunstnere, såfremt det ikke drejer sig om de tjenesteydelser, der er anført i bilag B til rådets andet direktiv 67/228/EØF ( 1 ) (4) (bilag F, ex nr. 2), bortset fra copyright og royalties.

2) transaktioner præsteret af blinde eller af værksteder for blinde, under forudsætning af at de nævnte afgiftsfritagelser ikke medfører konkurrencefordrejning af betydning (bilag F, nr. 7).

Artikel 2

Finland bemyndiges til fra den 1. januar 1995 at beregne grundlaget for momsindtægterne på basis af en tilnærmelsesvis vurdering for følgende transaktioner, som er opregnet i bilag F til sjette direktiv:

1) tjenesteydelser præsteret af forfattere og kunstnere, herunder udøvende kunstnere, såfremt det ikke drejer sig om de tjenesteydelser, der er anført i bilag B til andet direktiv 67/228/EØF (bilag F, ex nr. 2), bortset fra copyright og royalties

2) levering af jord omhandlet i artikel 4, stk. 3, i sjette direktiv (bilag F, ex nr. 16)

3) befordring af personer (bilag F, ex nr. 17).

▼M1

Artikel 2a

Uanset artikel 2, stk. 1, i denne beslutning bemyndiges Finland med henblik på beregningen af grundlaget for de egne momsindtægter fra den 1. januar 2018 til den 31. december 2020 til at anvende 0,0002 % af det mellemliggende grundlag i forbindelse med de transaktioner, der er anført i del B, nr. 2), i bilag X til Rådets direktiv 2006/112/EF ( 2 ).

Artikel 2b

Uanset artikel 2, stk. 2, i denne beslutning bemyndiges Finland med henblik på beregningen af grundlaget for de egne momsindtægter fra den 1. januar 2018 til den 31. december 2020 til at anvende 0,53 % af det mellemliggende grundlag i forbindelse med de transaktioner, der er anført i del B, nr. 9), i bilag X til direktiv 2006/112/EF.

Artikel 2c

Uanset artikel 2, stk. 3, i denne beslutning bemyndiges Finland med henblik på beregningen af grundlaget for de egne momsindtægter fra den 1. januar 2018 til den 31. december 2020 til at anvende 0,11 % af det mellemliggende grundlag i forbindelse med de transaktioner, der er anført i del B, nr. 10), i bilag X til direktiv 2006/112/EF.

▼B

Artikel 3

Denne beslutning er rettet til Republikken Finland.